בבילון 5 (זיכיון)
נובלות > סדרת ספרי Dell המוקדמים

| שם הספר> במקור | שם הספר> בעברית | מחבר | תאריך פרסום | מסת"ב |
| --- | --- | --- | --- | --- |
| Babylon 5: Voices | בבילון 5: קולות | ג'ון וורנהולט | מרץ 1995 | ISBN 0-440-22057-2 |
כנס 'חיל הטלפתים' נערך בתחנת בבילון 5, ואירוע חבלני הופך את טליה וינטרס לחשודה העיקרית. לאחר ניסיון התנקשות בבסטר, טליה נלקחת למעצר ובעזרתו של שגריר הוורלונים קוש נמלטת על חייה, כשגריבלדי וסוכן החיל הארימן גריי בעקבותיה.
| Babylon 5: Accusations | בבילון 5: האשמות | לויס טילטון | מאי 1995 | ISBN 0-440-22058-0 |
איבנובה מקבלת שני שדרים - הראשון ממכר מעברה המשאיר לה הודעה מוצפנת והשני הוא קריאת מצוקה מספינת תובלה המותקפת על ידי פיראטים. לאחר שנודע לה כי חברה מת, היא מתחילה לחקור אודות תקיפות הפיראטים ומגלה כי הקשר ביניהן נוגע למצרך ליצור נשק. היא מואשמת ברציחתו של חברה, ונלקחת ממנה דרגתה. לאחר שהתגלתה עדות לרצח נוסף, גריבלדי מתחיל לחקור את המקרה.
| Babylon 5: Blood Oath | בבילון 5: שבועת דם | ג'ון וורנהולט | 1995 | ISBN 0-440-22059-9 |
שגריר הנארנים ג'קאר מסומן לרצח בידי משפחה שלקחה על עצמה את השונ'קאר נגדו. גריבלדי ואיבנובה מצטרפים לנאטות', עוזרתו של ג'קאר, בניסיון לגלות את המניעים מאחורי עלילת הדם.
| Babylon 5: Clark's Law | בבילון 5: החוק של קלארק | ג'ים מורטימור | 1996 | ISBN 0-440-22229-X |
קפטן ג'ון שרידן מקבל את שגרירי הטוצ'אנק – גזע אנושי שמתברר כבן ברית חשוב - בברכה לתחנת בבילון 5, ואינו יודע שאחד מהם, ד'ארק, הוא רוצח חסר רחמים במנוסה. אולם כאשר תאונה מוחקת את זיכרונו של ד'ארק ומשאירה אחריה אדם תמים כילד, והנשיא קלארק פוקד על חיסולו המידי, ד"ר פרנקלין מתחנן בפני שרידן שיפר את חוקו של קלארק, מה שמציב את שרידן בפני אתגר פיקודי-מוסרי.
| Babylon 5: The Touch of your Shadow, The Whisper of your Name | בבילון 5: המגע של צילך, הלחישה של שמך | ניל בארט | 1996 | ISBN 0-440-22230-3 |
מהומות פורצות לאורך התחנה, וחלומות ביעותים פוקדים את שרידן והשגריר הוורלוני קוש. על שרידן וגריבלדי לגלות מהו הכוח המסתורי שמאיים על התחנה.
| Babylon 5: Betrayals | בבילון 5: בגידות | ס.מ סטירלינג | 1996 | ISBN 0-440-22234-6 |
במהלך ועידת פסגה בין שתי מעצמות לוחמות, מהומות פורצות בין הדיפלומטים כאשר גולה טליני נרצח וספינות מלחמה מתקרבות לעבר התחנה. גריבלדי צריך לעזור בהצלת שרידן והדיפלומטים מידי חבורת מורדים טלינים הדורשים צדק.
| Babylon 5: The Shadow Within | בבילון 5: הצל שבפנים | ג'ין קוולוס | אפריל 1997 | ISBN 0-440-22348-2 |
אנה שרידן מקבלת את תפקיד קצינת המדע של חללית 'האיקרוס', במשימת מחקר לחשוף מסתורין האופף יצירות אומנות בכוכב בשם זאהדום שהתגלה לאחרונה. כאשר ג'ון שרידן, שהתמנה לאחרונה כקפטן, נאבק בתפקידו החדש כמפקד 'האגממנון', אנה עושה את הטעות הראשונה בכך שהיא ממנה את ד"ר מורדן, מתורגמן בעל המלצות רבות אך גם בעל חולשה שיכולה לעלות לה בחייה, לחבר בצוות המחקר שהיא מרכיבה. טעותה השנייה היא להמעיט בסכנה האורבת לה בזאהדום, אימה בלתי מתוארת בשולי החלל שתביא בסופו של דבר לגורלה המר.
| Babylon 5: Personal Agendas | בבילון 5: מניעים אישיים | אל סרנטוניו | מאי 1997 | ISBN 0-440-22351-2 |
העלילה מתרחשת באמצע עונה רביעית, כאשר ג'קאר שבוי בידי הסנטאורים בסנטאורי פריים. חבורת נארנים חוטפת את לונדו ומחזיקה אותו כבן ערובה, דורשת שג'קאר ישוחרר. אך מכיוון שג'קאר עוזר ללונדו בקנוניה נגד הקיסר קתרג'ה כתמורה לשחרור נארן מידי הכיבוש הסנטאורי, יש צורך במעט שכנוע כדי לשחרר את לונדו.
| Babylon 5: To Dream in the City of Sorrows | בבילון 5: לחלום בעיר העצב | קתרין מ. דרנן | יולי 1997 | ISBN 0-440-22354-7 |
מפקד בבילון 5 לשעבר ג'פרי סינקלייר, כעת שגריר מינבר, הוא הראשון שמגלה את האמת על הצללים, וכי הוא המפתח בניסיון לעצור אותם, כאשר הוא מתבקש להחיות מחדש קבוצת לוחמים מינברית אגדית - הסיירים. קתרין סקאי, אשתו, מתאמנת עם טייסים אחרים, ביניהם מרקוס קול המסתורי, בהצטרפה אל בעלה למסע למעמקי החלל בעקבות כוח בלתי ידוע ואימתני.